
Tárgy: 
Testvérvárosi együttműködési megállapodás megkötése Opava városával
I. Előzmények

A Felső-Sziléziában található lengyelországi Racibórz városával 2008. óta gyümölcsöző testvérvárosi kapcsolatokat ápol kerületünk. A kapcsolatokat elsősorban óvodáink, iskoláink között, valamint önkormányzati szinten ápoljuk. 

Opava 1991. óta testvérvárosa Racibórznak. A racibórzi testvérvárosi látogatások alkalmával egyre szorosabb barátság alakult ki Opava és Zugló között. Zuglói Napok eseménysorozata alkalmából évek óta a meghívottak között szerepel Opava városa is annak ellenére, hogy hivatalosan még nem köttetett testvérvárosi megállapodás a két település között. 2017. évben a nemzetközi Varga Zoltán emléktornán opavai iskolások is részt vettek. A BVSC-Zugló korosztályos labdarugó csapatait minden évben meghívják Opavába, nemzetközi focitornára. 
2017-ben Zugló, néptánc együttessel és népi zenekarral képviseltette magát Opava hagyományos őszi, városi fesztiválján. 

A 65 ezer lélekszámú Opava szintén Felső-Sziléziában található a Cseh – Lengyel határtól néhány kilométerre. A várost 1195-ben említik, majd 1224-ben városi rangot kapott. Az osztrák uralom alatt Szilézia tartomány székhelye volt Troppau néven. Jelenleg fontos gazdasági és üzleti központ. A városban egy egyetem működik, melynek neve: Sziléziai Egyetem.  Opava testvértelepülései: Roth (Németország), Racibórz (Lengyelország) Liptószentmiklós (Szlovákia). 

A legutóbbi lengyelországi óvodai partnerlátogatás alkalmával újra felvetődött opavai részről a kapcsolatok hivatalossá tétele. 2019. május 28-án megérkezett az Opava város vezetősége által elkészített szerződés tervezet, melyet Budapest Főváros XIV. Kerület Zugló Önkormányzat jegyzője véleményezett. Az így kialakított megállapodás tervezet kerül most a Képviselő-testület elé. 
II. Vélemények

A Jogi Osztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz.
Gazdasági Osztály: Észrevételt nem tesz.
III. Bizottsági vélemények

Az előterjesztést a Köznevelési, Kulturális, Ifjúsági és Sport Bizottság, Jogi és Ügyrendi Bizottság tárgyalja. A bizottságok véleménye a Képviselő-testületi ülésen ismertetésre kerül.

IV. Döntési javaslat

Budapest Főváros XIV. Kerület Zugló Önkormányzat Képviselő-testülete 

……../2019. (VI. 13.) önkormányzati határozata
testvérvárosi együttműködési megállapodás megkötése Opava városával 
Budapest Főváros XIV. Kerület Zugló Önkormányzat Képviselő-testülete úgy dönt, hogy Opava város Önkormányzatával az előterjesztés 1. mellékletei szerinti Együttműködési Megállapodást megköti; felkéri a polgármestert a megállapodás aláírására.
Felelős:
Karácsony Gergely Polgármester 
Határidő:
(a megállapodás aláírására): 2019. július 13.
A határozat a Magyarország helyi önkormányzatairól szóló 2011. évi CLXXXIX. törvény 50. §-a alapján minősített többséget igényel.

Budapest, 2019. június 5.

  Rozgonyi Zoltán

  Alpolgármester
Az előterjesztést készítette: 
Alpolgármesteri Kabinet

Melléklet: 
1. Együttműködési Megállapodás
A melléklet a www.govcenter.hu oldalon érhető el.

